OBEC DIVIAKY NAD NITRICOU zverejňuje pokyny a odporúčania k celoplošnému testovaniu občanov na COVID 19

Vážení občania,

Druhé Testovanie v našej obci bude prebiehať v sobotu **07.11.2020** a v nedeľu **08.11.2020** v čase od **08.00 hod. do 20.00 hod**. pričom posledný občan bude otestovaný o 19:45 hod. / v prípade zvýšeného záujmu do vybavenia posledného/ .

Bez absolvovania 2. kola testovania je váš certifikát neplatný a vzťahuje sa na vás zákaz vychádzania do 15. 11. 2020 s vyhlásenými výnimkami. V našom okrese je potrebný aktuálny certifikát zo 7. – 8. 11. 2020. Kto sa nemôže testovania zúčastniť, od 9. 11. 2020 bude zriadené v okresnom meste – MOM – mobilné odberné miesto.

Nestačí mať pri sebe kópiu alebo mať certifikát odfotený v mobile. Uznáva sa len originál certifikátu, ktorý je zabezpečený ochrannými prvkami.Za porušenie zákazu vychádzania môže byť udelená pokuta až do výšky 1 659€

**Testovacie miesta v obci Diviaky nad Nitricou:**

1.odberné miesto – **Kultúrny dom Diviaky nad Nitricou** – veliteľ odberného miesta Jozef Blaho – pre časti obce Diviaky nad Nitricou, Somorova Ves, Mačov /vstup hlavný vchod, výstup bočný vchod/

2. odberné miesto – **bar Florida v Ješkovej Vsi** – veliteľ odberného miesta Martin Martinský – pre časti obce Ješkova Ves, Banky, Mačov / vstup bočný vchod, výstup hlavný vchod/

Rozdelenie častí obce do našich dvoch odberných miest je iba odporúčané, aby sme predišli dlhšej dobe čakania.

V čase testovania budú prestávky na dezinfekciu priestorov - od 11:30 hod. do 12,45 hod. a od 16:30 hod. do 17:30 hod.

Pri registrácii budete potrebovať občiansky preukaz. Deti do 15 rokov preukaz poistenca.

Testovanie bude dobrovoľné a budú sa na ňom môcť zúčastniť všetci **od 10 rokov.** Testovanie sa neodporúča osobám so zdravotným obmedzením, dôchodcom nad 65 rokov, seniorom ani iným rizikovým skupinám obyvateľov, ktoré sa prirodzene zdržujú len v domácom prostredí a neudržujú úzky sociálny kontakt.

Testovania sa môžu zúčastniť aj cudzinci žijúci na Slovensku, ktorý sa preukážu pasom. Testovania sa dá zúčastniť aj mimo našej obce na iných odberných miestach, nemusí byť podľa miesta bydliska.

**Testovania sa nezúčastnia osoby, ktoré boli v predchádzajúcom teste pozitívne a osoby, ktoré sú v karanténe (majú poučenie od ÚVZ).**

Prosíme všetkých občanov, aby sa snažili dodržať dvojmetrové rozostupy a žiadame Vás o trpezlivosť pred odberným miestom. Potrebným skupinám ľudí sa bude dávať prednosť.

Aj po absolvovaní testu je **NUTNÉ** dodržiavať všetky schválené epidemiologické opatrenia!

Odporúča sa: 1 hodinu pred testovaním nejesť,nefajčiť, nepoužívať kvapky do nosa, spreje, ktoré by mohli ovplyvniť výsledok testovania.

**POSTUP: 3 zóny – príprava, odber, čakáreň**

**NUTNÉ DODRŽIAVAŤ ROZOSTUPY!**

**1. ADMINISTRATÍVA**

1. dezinfekcia rúk

2. administratívne úkony – **NUTNÝ OBČIANSKY PREUKAZ PRE DOSPELÉHO A KARTIČKA POISTENCA PRE DIEŤA**

3. administrátor s testovaným vypíše formulár

4. testovaný dostane číslo a vreckovku

**2. ODBER**

oddelené miesto - 5. vyfúkať nos, odkašľať, zahodiť vreckovku do koša

6. zdravotníkovi odovzdať číslo, potom nasleduje odber vzorky tyčinkou z nosohltana

**3. ČAKÁREŇ**

7. na výsledok testu sa čaká 15 - 30 minút

8. zdravotník privolá testovaného podľa prideleného čísla, ktorému po predložení OP vypíše a odovzdá certifikát v zatvorenej obálke

9. v prípade pozitívneho testu testovaný odchádza do 10-dňovej karantény